มีก้อนนูนที่ง่ามขา มีอาการเจ็บและมีไข้ในบางครั้ง เป็นมาประมาณ 2-3 วัน ไม่ทราบว่าเป็นอะไร
สวัสดีค่ะ ก้อนนูนที่ง่ามขาหรือที่ขาหนีบดังกล่าว อาจเกิดจาก1.ต่อมน้ำเหลืองโตซึ่งจะทำให้มีอากกรเจ็บปวด และอาจมีไข้ได้ โดยเกิดได้จาก- การติดโรคติดต่อทางเพศสัมพันธ์ต่างๆ เช่นเริมหนองในซิฟิลิสแผลริมอ่อนฝีมะม่วงเป็นต้น- การมีแผลอักเสบติดเชื้อบริเวณขาเป็น ๆ หายๆ หรือมีแผลเรื้อรัง2. มีการอักเสบติดเชื้อของเนื้อเยื่อบริเวณนั้น หรือเป็นฝี จะทำให้มีอาการเจ็บปวด และมีไข้ได้ หากเป็นฝีอาจเห็นมีหนองไหลออกมา3. ก้อนเนื้องอกชนิดต่างๆ เช่น ก้อนไขมัน ก้อนซีสต์ เป็นต้น แต่จะไม่ทำให้มีไข้4. การติดเชื้อวัณโรคที่ต่อมน้ำเหลือง5. มะเร็งต่อมน้ำเหลือง6. มะเร็งของอวัยวะอื่นกระจายมา เช่น มะเร็งปากมดลูก มะเร็งของเซลล์ที่ผลิตเม็ดสี (malignant melanoma) เป็นต้นหากมีอาการเจ็บและมีไข้ดังกล่าวร่วมด้วย แนะนำควรไปพบแพทย์เพื่อทำการดูและตรวจคลำว่าน่าจะเป็นก้อนอะไร และเกิดจากสาเหตุใด โดยแพทย์อาจต้องตรวจร่างกายเพิ่มเติม หรือเจาะเลือดไปตรวจด้วยค่ะ